CELEX: 62009CO0091
Language: et
Date: 2010-03-26 00:00:00
Title: Euroopa Kohtu määrus (viies koda), 26. märts 2010.#Eis.de GmbH versus BBY Vertriebsgesellschaft mbH.#Eelotsusetaotlus: Bundesgerichtshof - Saksamaa.#Kodukorra artikli 104 lõike 3 esimene lõik - Kaubamärgid - Internet - Märksõna reklaam ("keyword advertising") - Kaubamärgi omaniku konkurendi reklaam kaubamärgile identse märksõna abil - Direktiiv 89/104 (EMÜ - Artikli 5 lõike 1 punkt a).#Kohtuasi C-91/09.

Euroopa Kohtu (viies koda) 26. märtsi 2010. aasta määrus – Eis.de vs. BBY Vertriebsgesellschaft
      (kohtuasi C‑91/09)
      Kodukorra artikli 104 lõike 3 esimene lõik – Kaubamärgid – Internet – Reklaam vastusena märksõnadele (keyword advertising) – Kaubamärgi omaniku konkurendi reklaam kaubamärgiga identse märksõna abil – Direktiiv 89/104/EMÜ – Artikli 5 lõike 1 punkt a
      Õigusaktide ühtlustamine – Kaubamärgid – Direktiiv 89/104 – Kaubamärgi omaniku õigus keelata kolmandal isikul kasutada identsete kaupade jaoks kaubamärgiga identset tähist – Reklaam interneti viitamisteenuse raames – Omaniku õiguse tingimus (nõukogu direktiiv 89/104, artikli 5 lõike 1 punkt a) (vt punkt 28)
      Ese
      
         Eelotsusetaotlus – Bundesgerichtshof (Karlsruhe) – Nõukogu 21. detsembri 1988. aasta esimene direktiiv 89/104/EMÜ kaubamärke
                  käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92) artikli 5
                  lõike 1 teise lause punkti a tõlgendamine – Veebi otsingumootori haldajale kaubamärgiga sarnase tähise eraldamine, nii et
                  selle tähise otsingusõnana sisestamisel ilmub veebilehele automaatselt reklaam kaupade ja teenuste kohta, mis on identsed
                  registreeritud kaubamärgiga kaitstud kaupade ja teenustega (
               
               keyword advertising
               ) – Kaubamärgi omaniku loa puudumine – Hinnang, kas selline kasutamine kujutab endast „kaubamärgi kasutamist” nimetatud sätte
                  tähenduses.
               
            Resolutsioon
      
         
                   
               
               
                  
               
               
                  	Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise
                     kohta artikli 5 lõike 1 punkti a tuleb tõlgendada selliselt, et kaubamärgi omanikul on õigus keelata nimetatud kaubamärgiga
                     identse märksõna abil, mille reklaamija on kaubamärgi omaniku loata valinud veebipõhises otsingumootoris kasutamiseks, sellise
                     kauba või teenuste reklaami, mis on identne kauba või teenustega, mille jaoks kõnealune kaubamärk on registreeritud, kui see
                     reklaam ei võimalda või võimaldab üksnes raskustega keskmisel internetikasutajal aru saada, kas selliselt reklaamitavad kaubad
                     või teenused pärinevad kaubamärgi omanikult või temaga majanduslikult seotud ettevõtjalt või hoopis kolmandalt isikult.